CELEX: 32008R0437
Language: lt
Date: 2008-05-21 00:00:00
Title: 2008 m. gegužės 21 d. Komisijos reglamentas (EB) Nr. 437/2008, iš dalies keičiantis Europos Parlamento ir Tarybos reglamento (EB) Nr. 1774/2002 VII, X ir XI priedų nuostatas dėl pieno ir pieno produktų, apibrėžtų kaip 3 kategorijos medžiagos, perdirbimo reikalavimų (Tekstas svarbus EEE)

22.5.2008   
            
            
               LT
            
            
               Europos Sąjungos oficialusis leidinys
            
            
               L 132/7
            
         
      KOMISIJOS REGLAMENTAS (EB) Nr. 437/2008
   2008 m. gegužės 21 d.
   iš dalies keičiantis Europos Parlamento ir Tarybos reglamento (EB) Nr. 1774/2002 VII, X ir XI priedų nuostatas dėl pieno ir pieno produktų, apibrėžtų kaip 3 kategorijos medžiagos, perdirbimo reikalavimų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. spalio 3 d. Europos Parlamento ir Tarybos reglamentą (EB) Nr. 1774/2002, nustatantį sveikatos taisykles gyvūninės kilmės šalutiniams produktams, neskirtiems vartoti žmonėms (1), ypač į jo 32 straipsnio 1 dalį,
   kadangi:
   
               (1)
            
            
               Reglamente (EB) Nr. 1774/2002 nustatytos sveikatos taisyklės gyvūninės kilmės šalutiniams produktams, neskirtiems vartoti žmonėms. Jame numatyta, kad šalutiniai gyvūniniai produktai, kurie gali būti naudojami kaip pašarai, turi būti perdirbami laikantis tame reglamente nustatytų reikalavimų.
            
         
               (2)
            
            
               Reglamento (EB) Nr. 1774/2002 VII priede nustatyti konkretūs higienos reikalavimai dėl gyvūninės kilmės baltymų perdirbimo ir perdirbtų baltymų bei kitų perdirbtų produktų, kurie galėtų būti naudojami kaip pašarinė žaliava, pateikimo rinkai. Visų pirma to priedo V skyriuje numatyti specialieji pieno, pieno produktų ir priešpienio perdirbimo reikalavimai.
            
         
               (3)
            
            
               Pagal Reglamento (EB) Nr. 1774/2002 28 straipsnį nuostatos, taikytinos VII ir VIII prieduose nurodytų produktų importui iš šalių, kurios nėra ES narės, neturi būti palankesnės arba griežtesnės už nuostatas, taikomas tų produktų gamybai ir prekybai jais Bendrijoje. Todėl to reglamento VII priedo V skyrių reikėtų iš dalies pakeisti, kad būtų įrašyti tam tikri techniniai pakeitimai, suderinti pieno ir pieno produktų perdirbimo standartai ir aiškiau išdėstyti jų importui taikytini reikalavimai.
            
         
               (4)
            
            
               Remiantis 2006 m. kovo 29 d. priimta Europos maisto saugos tarnybos nuomone dėl pavojaus gyvūnų sveikatai šeriant gyvūnus naudoti paruoštais pieno produktais be tolesnio apdorojimo (2), tikslinga iš dalies pakeisti specialiuosius pienui, pieno produktams ir priešpieniui taikomus higienos reikalavimus. Taip pat turėtų būti atsižvelgta į galimo snukio ir nagų ligos viruso piene inaktyvaciją, aprašytą 1999 m. Gyvūnų sveikatos ir gerovės mokslinio komiteto ataskaitoje „Neatidėliotinos vakcinacijos nuo snukio ir nagų ligos strategija“ (3) ir Sausumos gyvūnų sveikatos kodekso (4) 3.6.2 priedėlyje (2005 m. Pasaulio gyvūnų sveikatos organizacijos (TEB) leidimas).
            
         
               (5)
            
            
               Atsižvelgiant į iš dalies pakeistus Reglamento (EB) Nr. 1774/2002 VII priedo V skyriuje išdėstytus konkrečius higienos reikalavimus yra tikslinga pakeisti to reglamento X priede 2A, 2B ir 2C skyriuose nustatytus sveikatos sertifikatų pavyzdžius vienu pieno ir pieno produktų, neskirtų vartoti žmonėms, sertifikato importui iš trečiųjų šalių pavyzdžiu.
            
         
               (6)
            
            
               Reikia atnaujinti nuorodą į specialų sveikatos sertifikatą Reglamento (EB) Nr. 1774/2002 XI priedo I dalyje, kur pateikiami trečiųjų šalių, iš kurių valstybės narės gali leisti importuoti žmonėms vartoti neskirtus gyvūninės kilmės šalutinius produktus, sąrašai.
            
         
               (7)
            
            
               Todėl Reglamento (EB) Nr. 1774/2002 VII, X ir XI priedai turėtų būti atitinkamai iš dalies pakeisti.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1774/2002 VII, X ir XI priedai iš dalies keičiami, vadovaujantis šio reglamento priedu.
   2 straipsnis
   Šis reglamentas įsigalioja 2008 m. gegužės 1 d.
   Siuntos, kurioms veterinarijos sertifikatai buvo išduoti iki 2008 m. lapkričio 1 d. pagal Reglamente (EB) Nr. 1774/2002 nustatytus sertifikatų pavyzdžius iki jų pakeitimo šiuo reglamentu, priimamos importui į Bendriją iki 2009 m. vasario 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gegužės 21 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 273, 2002 10 10, p. 1. Reglamentas su paskutiniais pakeitimais, padarytais Komisijos reglamentu (EB) Nr. 399/2008 (OL L 118, 2008 5 6, p. 12).
   
      (2)  http://www.efsa.europa.eu/en/science/ahaw/ahaw_opinions/1447.html
   
      (3)  http://ec.europa.eu/food/fs/sc/scah/out22_en.html
   
      (4)  http://www.oie.int/eng/normes/mcode/en_chapitre_3.6.2.htm
   
      PRIEDAS
      Reglamentas (EB) Nr. 1774/2002 iš dalies keičiamas taip:
      
                  1)
               
               
                  VII priedo V skyrius pakeičiamas taip:
                  „V   SKYRIUS
                  Specialieji reikalavimai pienui, pieno produktams ir priešpieniui
                  Be I skyriuje nustatytų bendrųjų reikalavimų, taikomos šios papildomos sąlygos:
                  A.   Perdirbimo standartai
                  
                              1.
                           
                           
                              Pienas turi būti apdorojamas vienu iš šių būdų:
                              
                                          1.1.
                                       
                                       
                                          sterilizacija, kai F0
                                              (1) vertė yra trys ar daugiau;
                                       
                                    
                                          1.2.
                                       
                                       
                                          UHT (2) derinant su (vienu iš)
                                          
                                                      a)
                                                   
                                                   
                                                      po to atliekamu fiziniu apdorojimu –
                                                      
                                                                  i)
                                                               
                                                               
                                                                  džiovinimo procesu ir, jeigu tai pienas, skirtas pašarams, kartu su papildomu kaitinimu iki 72 °C temperatūros; arba
                                                               
                                                            
                                                                  ii)
                                                               
                                                               
                                                                  bent vienai valandai sumažinant pH vertę žemiau 6;
                                                               
                                                            
                                                
                                                      b)
                                                   
                                                   
                                                      sąlyga, kad pienas ar pieno produktai buvo pagaminti bent 21 dieną iki pakrovimo ir kad tuo laikotarpiu kilmės valstybėje narėje nebuvo nustatyta snukio ir nagų ligos atvejų;
                                                   
                                                
                                    
                                          1.3.
                                       
                                       
                                          HTST (3) taikoma du kartus;
                                       
                                    
                                          1.4.
                                       
                                       
                                          HTST (3) derinant su (vienu iš) –
                                          
                                                      a)
                                                   
                                                   
                                                      po to atliekamu fiziniu apdorojimu –
                                                      
                                                                  i)
                                                               
                                                               
                                                                  džiovinimo procesu ir, jeigu tai pienas, skirtas pašarams, kartu su papildomu kaitinimu iki 72 °C ar aukštesnėje temperatūroje; arba
                                                               
                                                            
                                                                  ii)
                                                               
                                                               
                                                                  bent vienai valandai sumažinant pH vertę žemiau 6;
                                                               
                                                            
                                                
                                                      b)
                                                   
                                                   
                                                      sąlyga, kad pienas ar pieno produktai buvo pagaminti bent 21 dieną iki pakrovimo ir kad tuo laikotarpiu kilmės valstybėje narėje nebuvo nustatyta snukio ir nagų ligos atvejų.
                                                   
                                                
                                    
                        
                              2.
                           
                           
                              Pieno produktai turi būti apdoroti bent vienu iš 1 dalyje nurodytų būdų arba pagaminti iš pieno, apdoroto, kaip nurodyta 1 dalyje.
                           
                        
                              3.
                           
                           
                              Išrūgos, skirtos šerti snukio ir nagų ligai imlių rūšių gyvūnams ir pagamintos iš 1 dalyje aprašytais būdais apdoroto pieno, turi būti surinktos praėjus ne mažiau kaip 16 valandų po pieno sutirštėjimo ir prieš vežant į gyvulių ūkius jų pH vertė turi būti mažesnė kaip 6,0.
                           
                        
                              4.
                           
                           
                              Be 1, 2 ir 3 dalyje nurodytų reikalavimų, pienas ir jo produktai turi atitikti ir tokius reikalavimus:
                              
                                          4.1.
                                       
                                       
                                          Po perdirbimo užbaigimo turi būti imamasi visų produktų apsaugos nuo užteršimo priemonių;
                                       
                                    
                                          4.2.
                                       
                                       
                                          Gatavas produktas turi būti paženklintas taip, kad būtų nurodyta, jog jame yra 3 kategorijos medžiagų ir jis neskirtas žmonių maistui, ir
                                          
                                                      a)
                                                   
                                                   
                                                      supakuotas naujose talpyklose; arba
                                                   
                                                
                                                      b)
                                                   
                                                   
                                                      vežamas nesupakuotas talpyklose ar kitomis transporto priemonėmis, kurios prieš naudojimą buvo kruopščiai išvalytos ir dezinfekuotos kompetentingos institucijos tam patvirtinta dezinfekcijos priemone.
                                                   
                                                
                                    
                        
                              5.
                           
                           
                              Žalias pienas ir priešpienis turi būti gaminami tokiomis sąlygomis, kurios suteikia pakankamas garantijas dėl gyvūnų sveikatos. Tokios sąlygos gali būti nustatytos 33 straipsnio 2 dalyje nurodyta tvarka.
                           
                        B.   Importas
                  
                              1.
                           
                           
                              Valstybės narės leidžia importuoti pieną ir pieno produktus, atitinkančius šias sąlygas:
                              
                                          1.1.
                                       
                                       
                                          jie yra atvežti iš XI priedo I dalyje pateiktame sąraše išvardytų trečiųjų šalių;
                                       
                                    
                                          1.2.
                                       
                                       
                                          jie yra atvežti iš 29 straipsnio 4 dalyje nurodytame sąraše įrašytos perdirbimo įmonės;
                                       
                                    
                                          1.3.
                                       
                                       
                                          prie jų pridedamas X priedo 2 skyriuje pateikto pavyzdžio sveikatos sertifikatas;
                                       
                                    
                                          1.4.
                                       
                                       
                                          jie buvo apdoroti bent vienu iš A dalies 1.1, 1.2, 1.3 punktuose ir 1.4 punkto a papunktyje nurodytų apdorojimo būdų;
                                       
                                    
                                          1.5.
                                       
                                       
                                          jie atitinka A dalies 2 ir 4 punktų bei, jei tai išrūgos, 3 punkto reikalavimus.
                                       
                                    
                        
                              2.
                           
                           
                              Nukrypdamos nuo 1.4 punkto valstybės narės leidžia importuoti pieną ir pieno produktus iš trečiųjų šalių, nurodytų Komisijos sprendimo 2004/438/EB (4) I priedo A skiltyje, jeigu pienas ir pieno produktai buvo apdoroti HTST būdu ir pagaminti
                              
                                          i)
                                       
                                       
                                          bent 21 dieną iki pakrovimo ir tuo laikotarpiu eksportuojančioje šalyje nebuvo nustatyta snukio ir nagų ligos atvejų; arba
                                       
                                    
                                          ii)
                                       
                                       
                                          pateikti ES pasienio kontrolės postui bent 21 dieną po to, kai buvo pagaminti, ir tuo laikotarpiu eksportuojančioje šalyje nebuvo nustatyta snukio ir nagų ligos atvejų.
                                       
                                    
                        
                              3.
                           
                           
                              Kai nustatomas egzotiškos ligos įvežimo ar bet koks kitas pavojus gyvūnų sveikatai, 33 straipsnio 2 dalyje nurodyta tvarka gali būti nustatyti papildomi gyvūnų sveikatos apsaugos reikalavimai.
                           
                        
            
                  2)
               
               
                  X priedo 2A, 2B ir 2C skyriai pakeičiami taip:
                  „2   SKYRIUS
                  
                     
                  
                     
                  
                     
               
            
                  3)
               
               
                  XI priedo I dalis pakeičiama taip:
                  „I   DALIS
                  Trečiųjų šalių, iš kurių valstybės narės gali leisti importuoti pieną ir pieno produktus, sąrašas (sveikatos sertifikato 2 skyrius)
                  Leidžiamos trečiosios šalys, išvardytos Sprendimo 2004/438/EB I priede.“
               
            
         (1)  F0 apskaičiuojama vertinant bakterijų sporas naikinantį poveikį. F0 vertė 3,00 reiškia, kad šalčiausia produkto vieta buvo kaitinta pakankamai, kad būtų pasiektas toks pat naikinantis poveikis, kaip nuolat kaitinant ir atšaldant 121 °C (250 °F) temperatūroje tris minutes.
      
         (2)  
      
                  UHT
               
               
                  =
               
               
                  apdorojimas itin aukšta temperatūra: 132 °C temperatūroje ne trumpiau kaip vieną sekundę.
               
            
         (3)  
      
                  HTST
               
               
                  =
               
               
                  trumpalaikė pasterizacija aukštoje temperatūroje: 72 °C temperatūroje ne trumpiau kaip 15 s arba lygiavertė pasterizacija, po kurios fosfatazės bandymo metu gaunama neigiama reakcija.
               
            
         (4)  OL L 154, 2004 4 30, p. 73.“